Bonsmara: Hartebeestloop Stud - Gee die Bonsmara 'n kans in jou kudde!
You are here: Gee die Bonsmara 'n kans in jou kudde! Login
Kyk wie wen die Produsent van die Maand Meatco toekennings vir die afgelope jaar!
6/12 keer is die Bonsmara! Dit is 'n 50% sukses syfer! Sien die Meatco tabel onderaan die artikel.
Onthou daar is ongeveer 21 verskillende beesrasse teenwoordig in Namibië asook die magdom van kruisings tussen alle rasse, Bonsmara ingesluit. Wat 'n uitstekende prestasie! Boere vra my gereeld – Nou hoekom is die Bonsmara so suksesvol as kwaliteit slagos?
Onderstaande is wat ek dink:
Die Bonsmara is die enigste ras wat onderworpe is aan verpligte prestasiestoetsing. Daar is geen geregistreerde Bonsmara dier wat nie 'n proses van prestasietoetsing ondergaan en geslaag het nie. Ons is lankal verby die stadium van "Selection for Beauty" – die Bonsmara maatstaf is "Selection for Profit". NIKS maak 'n boer so gelukkig as meer dollars in die sak…
Die Namibiese Bonsmara diere se prestasietoetsing word op die veld gedoen. Dit toets tot 'n groot mate VELDAANPASBAARHEID en GEHARDHEID. Dit is van die belangrikste eienskappe wat osboere nodig het vir diere om op die veld uit te groei en af te rond.
Die Bonsmara beleid om 'n mediumraam dier te teel wat vroeg VET neer lê, werk uitstekend om diere vroeg slaggereed te kry op die veld.
Bulle word getoets vir GROEI en swak groeiers word deur die Bonsmara sisteem ge-identifiseer en uitgeskot. Bonsmara bul gebruikers is dus verseker van goeie gemiddelde daaglikse gewigstoename.
Goeie veld voeromsetverhouding – die vermoë om WEIDING IN VLEIS EN GEWIG OM TE SIT is baie belangrik in osproduksie. Bonsmaras word daarvoor getoets en geselekteer en dit werk!
Genoegsame BESPIERING is belangrik en dit word visueel be-oordeel asook gemeet met ultrasoniese skandering. Spiere = vleis = gewig = WINS!
Seleksie vir 'n hoë uitslagpersentasie en goeie KARKASOPBRENGS by Bonsmaras dra by tot die "Selection for Profit" beginsel.
Die verhoogde gebruik van die Bonsmara in kruisteling. Bonsmara = BASTERKRAG! Die Bonsmara is alreeds 'n 3-ras saamgestelde bees en doen uitstekend in kruisteling. Die Bonsmara X Brahman en Simmentaler X Bonsmara kruisings is baie gewild. Bonsmara kruisdiere is gereeld onder die Meatco Top 10.
Jy is verseker van goeie Bonsmara bulle dwarsdeur die jaar op verskillende veilings in Namibië. Die keuring en "kyk-weer" standaarde is baie streng vir die veilings.
Daar is nog baie ander redes ook en Bonsmara boere is baie welkom om hulle opinies te gee. So leer ons bymekaar.